**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS UŽDARŲJŲ AKCINIŲ BENDROVIŲ AKCIJŲ PERDAVIMO MOLĖTŲ RAJONO SAVIVALDYBĖS merui**

2023 m. rugsėjo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 23 straipsnio 1 dalimi, Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašu, patvirtintuLietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo patvirtinimo“, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 ,,DėlMolėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4 punktu, 5.1 papunkčiu,

Molėtų rajono savivaldybės taryba nusprendžia:

1. Perduoti Molėtų rajono savivaldybės merui Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos direktoriaus patikėjimo teise valdomą finansinį turtą – uždarųjų akcinių bendrovių akcijas (priedas), valdyti, naudoti ir disponuoti jomis patikėjimo teise.
2. Įgalioti Molėtų rajono savivaldybės administracijos direktorių Sigitą Žvinį ir Molėtų rajono savivaldybės merą Saulių Jauneiką pasirašyti 1 punkte nurodyto turto perdavimo ir priėmimo aktą.
3. Pripažinti netekusiu galios Molėtų rajono savivaldybės tarybos 2018 m. gegužės 30 d. sprendimą Nr. B1-129 „Dėl Molėtų rajono savivaldybės uždarųjų akcinių bendrovių akcijų perdavimo Molėtų rajono savivaldybės administracijos direktoriui ir dėl turtinių ir neturtinių teisių įgyvendinimo uždarosiose akcinėse bendrovėse“.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Molėtų rajono savivaldybės tarybos

2023 m. rugsėjo d. sprendimo Nr.

priedas

**MOLĖTŲ RAJONO SAVIVALDYBĖS UŽDARŲJŲ AKCINIŲ BENDROVIŲ AKCIJŲ PERDAVIMO MOLĖTŲ RAJONO SAVIVALDYBĖS merui SĄRAŠAS**

|  |  |  |  |  |  |
| --- | --- | --- | --- | --- | --- |
| Eil.  Nr. | Uždarosios akcinės bendrovės pavadinimas | Bendrovės kodas | Akcijų skaičius, vnt. | Akcijos nominali vertė, Eur | Akcijų vertė, Eur |
| 1. | Molėtų autobusų parkas | 167520735 | 10 059 | 28,96 | 291 309,0 |
| 2. | „Molėtų šiluma“ | 167610175 | 1 187 406 | 2,90 | 3 443 477,0 |
| 3. | „Molėtų švara“ | 167500661 | 1 500 000 | 0,29 | 435 000,0 |
| 4. | ,,Molėtų vanduo“ | 167524751 | 11 372 919 | 0,29 | 3 298 146,0 |
| 5. | Utenos regiono atliekų tvarkymo centras | 300083878 | 13 652 | 0,29 | 3 959,0 |

\_\_\_\_\_\_\_\_\_\_\_\_\_\_